
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Skaitmeninės paslaugų platformos kūrimo ir diegimo paslaugos”atviro (tarptautinio) konkurso būdu (pirkimo Nr. 597760, toliau – Pirkimas), 2025-01-21 CVP IS priemonėmis gavo potencialaus tiekėjo paklausimą. 
Paklausimas pateiktas laikantis Pirkimo dokumentų Specialiųjų sąlygų 1 priedo „Terminai“ lentelės 3 eil. nustatyto termino „Prašymą paaiškinti, patikslinti pirkimo sąlygas tiekėjas turi pateikti ne vėliau kaip: 9 (devynios) dienos iki pasiūlymų pateikimo dienos.“, t. y. pateiktas laiku.
CPO LT viešojo pirkimo komisija (toliau – Komisija), vadovaujantis Lietuvos Respublikos viešųjų pirkimų įstatymo 36 str. 5 d.  ir Pirkimo dokumentų Bendrųjų sąlygų 5.2 p., teikia atsakymus į pateiktą paklausimą:

	Klausimas (klausimo tekstas netaisytas)

	Pirkimo dokumentuose nurodoma, kad tiekėjas, galintis pademonstruoti prototipą, gauna daugiau balų. Atkreiptinas dėmesys, kad tiek DSL parengimui, tiek konstruktavimo priemonių parengimui reikalinga pradinė perkančiosios organizacijos duomenų (webservisų, paslaugų, elektroninių formų) analizė.
Prašome patikslinti, kaip bus vertinami tiekėjų pasiūlymai paslaugų konstruktoriaus, DSL modelio vertinimo aspektais:
1) Ar teisingai suprantame, kad prototipo demonstracijai gali būti naudojamas tiekėjo pasirinktas DSL, paslaugos, integracijos, o realiai realizuotinos integracijos/ paslaugos bus identifikuojamos projekto įgyvendinimo metu?
2) Ar teisinga prielaida, kad diegėjas turi realizuoti DSL ir diegėjui nereikia papildomai realizuoto DSL derinimo/ diegimo kaštų su naudotojo sąsaja rengiančiais rangovais?
3) Prašome patikslinti dirbtinio intelekto priemonės vertinimo kriterijus: kadangi šiuo metu duomenų, kuriais būtų galima apmokyti priemonę, nėra, ar galime daryti prielaidą, kad demonstravimo metu diegėjas turi DI naudojimo principus (pagal pateiktus scenarijus), o realūs duomenų modeliai bus sudarinėjami vėliau, projekto įgyvendinimo metu?

	Atsakymas

	1. Prototipo demonstravimui turi būti naudojamas tiekėjo pasirinktas DSL (angl. Domain Specific Language), naudotojo sąsajos vizualizavimo ir tiekėjo siūlomas duomenų mainų mechanizmo prototipas, nereikalaujantis integracijų su Perkančiosios organizacijos ar bet kokios kitos institucijos el. paslaugomis ar integracinėmis programinėmis sąsajomis. Pirkimo apimtyje realizuojamos el. paslaugos ir integracijos yra išvardintos Techninėje specifikacijoje ir turi būti realizuotos projekto įgyvendinimo metu.
2. Projekto įgyvendinimo metu skaitmeninės paslaugų platformos diegėjas turės pateikti DSL, naudotojo sąsajos vizualizavimo pagal DSL prototipą-simuliatorių (Techninės specifikacijos, sk. 5.4, reikalavimas Nr. 1.b) ir numatyti kaštus DSL vizualizacijos įgyvendinimo Skaitmeninio paslaugų katalogo (SPK) naudotojo sąsajoje suderinimui su SPK diegėju (Techninės specifikacijos sk. 5.1, reikalavimas Nr. 1).
3. Tiekėjas turi pademonstruoti  savo pasiūlytą DSL su apmokyta demonstracine dirbtinio intelekto priemonių versija savo siūlomos DSL notacija, struktūra, taisyklėmis, kas nereikalauja Perkančiosios organizacijos duomenų.

